Keskkonnaamet                                                                  
info@keskkonnaamet.ee 						13.03.2024 nr 7-1/982
								
RMK
rmk@rmk.ee

Detailplaneeringu kooskõlastamine

Kuusalu Vallavalitsuse 03.04.2008.a korraldusega nr 272 on algatatud Leesi küla Leesiranna kinnistu ja selle lähiala detailplaneering. Kinnistul asub endine  NL-armee piirivalvehoone, mille riik avaliku enamapakkumise tulemusel 2007.a BDG OÜ-le võõrandas. Detailplaneeringu eesmärgiks on Leesiranna kinnistu sihtotstarbe muutmine elamumaaks, hoonestusala ning ehitusõiguse määramine, teede ning tehnovõrkude lahendamine. 
Kuusalu Vallavalitsuse 12.06.2019 korraldusega nr 422 võeti detailplaneering vastu ja suunati avalikule väljapanekule. Avaliku väljapaneku jooksul esitati detailplaneeringu lahenduse osas vastuväiteid, kuid Covid-19 pandeemiast tingituna jäid avaliku väljapaneku tulemuste arutelud pooleli. Vahepealsel perioodil on ka toimunud arutelud planeeritaval alal asuva seni reformimata maa osas. Tänaseks päevaks on piire muudetud ning Loksa metskond 23 kinnistule teostatud juurdelõige planeeritaval alal asuva maa osas. Menetluses olevat detailplaneeringut on vastavalt sellele korrigeeritud. Planeeringu põhilahendust muudetud ei ole.

Tulenevalt eelpool toodust esitame korrigeeritud Leesi küla Leesiranna kinnistu ja selle lähiala detailplaneeringu uuesti kooskõlastamiseks.

Lugupidamisega

(allkirjastatud digitaalselt)

Terje Kraanvelt
vallavanem

		

Kadi Raudla
6066379